नाथाय दा कर’नानि नैथि सनदेरफिननायाव बिसोर फिन नआव फैफिननायनि थाखाय थाख-थियारि जानाय खौरां मोन्दों। सोरखारा बिदि थासारिखौ माबोरै सामलायगोन बिनि सायाव सानगासिनो थानायनि खौरां मोन्दों। दा बिदि थासारि जानायनि उनाव हादरनि बेकार जेंनाया गोबां गिलु बालु महर लाहैनो हागौ नामा, बेनि सायाव साननो गोनां जादों। नाथाय हादरनि गाहाइ मन्थ्रि नरेन्द्र मदिया आसामनि बिधान सभा बिसायख’थिनि थाखाय आसामाव फैनानै आसामनि लाख-लाख बेकारफोरखौ साखरि एबा खामानि होनायनि खोथा होनाय नुदोंमोन। बिदिनो 2014 मायथायनि लक सभा बिसायख’थिनि समाव बोसोराव नै कौटि बेकारफोरखौ साखरि होनायनि खोथा होनायनि उनाव मिरु सोरखारा खोथा होनायखौ सुफुंनायाव जाफुंसार जानायखौ नुनो मोनाखै होननानै सावरायनाय खोनादों।